อยากสอบถามว่า หากมีเชื้อ HIV แต่แพทย์ ได้ตรวจ VL แล้วไม่พบเชื้อ = 0 ตั้งแต่ครั้งแรกที่มีการตรวจหลังจากกินยาต้านและระยะเวลาผ่านมา 3 ปีแล้ว ก็ตรวจไม่พบตั้งแต่นั้นมา ถ้าหากไปตรวจที่อื่นจะเจอเชื้อมั้ยหมายถึงถ้าไปตรวจที่คลีนิกหรือรพ. ที่อื่น จะเจอว่าผลขึ้นเป็นบวกมั้ย และถ้าหากต้องการทำศัลยกรรมสามารถทำได้มั้ย เพราะมีความกังวลมากเรื่องที่ว่าต้องมีการตรวจเลือด
สวัสดีค่ะ การตรวจยืนยันว่ามีเชื้อ hiv หรือไม่นั้น ทำได้โดยการตรวจภูมิคุ้มกันที่ร่างกายสร้างขึ้นมาเพื่อต่อสู้กับโรค hiv โดยภูมิคุ้มกันนั้นจะสามารถตรวจเจอได้แน่ชัดที่ 3 เดือนขึ้นไปหลังรับเชื้อ แม้จะกินยาต้านไวรัสจนปริมาณไวรัสเป็น 0 แล้วดังกล่าวมา ภูมิคุ้มกันตัวที่ว่านี้จะยังตรวจเจอในเลือดได้ตลอดค่ะ คือการที่ไม่พบเชื้อไวรัส แปลว่าโรคควบคุมได้ และมีโอกาสน้อยมากๆถึงแทบไม่มี ที่จะแพร่เชื้อไปให้ผู้อื่น แต่อย่างไรก็ตามร่างกายจะยังมีภูมิคุ้มกันต่อโรคนี้ที่ตรวจเจอได้เสมอการทำหัตถการในผู้ป่วย hiv นั้นสามารถทำได้ โดยแพทย์จะมีวิธีการที่ป้องกันและระวัง ไม่ควรปิดบังข้อมูลกับแพทย์ผู้รักษาค่ะ